**Fundargerð aðalfundar foreldrafélags Víkurskóla haldinn 3. október 2022**

Mættir úr stjórn: Hjördís Rut formaður, Ásta Alda varaformaður, Ingibjörg Lárusdóttir ritari. Sólveig Sigríður og Kolbrún Magga gjaldkeri boðuðu forföll

Aðrir mættir: 7 foreldrar

Formaður setti fundinn upp úr kl. 20 og stýrði honum.

Ingibjörg ritaði fundargerð.

1. **Skýrsla stjórnar**

Hjördís Rut kynnti skýrslu stjórnar.

1. **Yfirlit reikninga**

Reikningur kynntur og samþykktur

1. **Kosning í stjórn.**

Í stjórn eru Hjördís Rut, Kolbrún Magga, Ásta Alda, Ingibjörg Jenný og Solveig Sigríður. Harpa Elín og Margrét Lilja eru varamenn.

Úr stjórn fer Hjördís Rut. Í stjórn voru kosnar Margrét Lilja og Harpa Elín. Þorbjörg og Ingibjörg Jenný kosnar sem varamenn í stjórn. Samþykkt samhljóða.

Kosning fulltrúa í skólaráð. Bergný og Sandra Brá voru kosnar í fyrra til 2ja ára og Petra sem, varamaður. Bergný heldur áfram og Petra tekur sæti Söndru. Beata og Sveinn Sigurðsson voru kosinn sem varamenn. Samþykkt samhljóða.

Kosning áheyrnarfulltrúa á fundi fjölskyldu, frístunda og menningarráðs: Þorgerður Hlín er áheyrnafulltrúi en hættir og Æsa Guðrúnardóttir er til vara. Harpa Elín bauð sig fram sem áheyrnafulltrúi og var það samþykkt samhljóða. Æsa er áfram varamaður.

Skoðunarmenn reikninga: Victoria og Elísabet Ásta.

1. **Félagsgjöld**

Hafa verið 1.500 kr. Samþykkt að halda því óbreyttu.

1. **Önnur mál.**

Hjördís talaði um fræðslu á á heimsíðu Heimilis og skóla (https://www.heimiliogskoli.is/), mjög gott fyrir nýja stjórn og foreldra að skoða fræðsluefnið.

Skilaboð frá skólastjóra voru að hún telur mikilvægt að stjórnin myndi gera starfsáætlun. Ný stjórn skoðar þetta.

Rætt um öryggi á skólalóð, það eru bílar að keyra á lóðinni á skólatíma og í frímínútum. Óviðkomandi aðilar geta farið inn í skólann. Hvað er hægt að gera til að þetta verði öruggara? Mjög mikilvægt að skoða þetta áður en það verður slys. Ný stjórn ætlar að skoða þetta.

Rætt var um mikilvægi þess að foreldrar vinni saman, að foreldrafélagið geti kallað inn liðstyrk úr hópi foreldra eftir þörfum. Væri mikill styrkleiki ef stjórn foreldrafélags og bekkjartenglar gætu hist og fundið leiðir til að styrkja sambandið á mikilli, skóla, foreldra/forráðamanna og nemanda.

Rætt um matarmálin í skólanum, foreldrar/forráðamenn heyra að börnin séu eitthvað ósátt við matarmálin, m.a. að kakó og samlokur séu núna bara einu sinni í mánuði en ekki alla föstudaga eða annan hvern föstudag eins og áður. Vantar meirar úrval af grænmeti. Skoða þarf hvort það sé hægt að koma á móts við óskir barnanna.

Rætt var um tækjanotkun barnana heima við, margir foreldrar/forráðamenn vilja minnka notkun á tölvu og símum. Kom upp hugmynd hvort hægt væri að hafa sama vikudag tækjalausan hjá bekkjunum. Gott væri að samræma reglur á heimilinum. Klárlega þarft umræðuefni, ný stjórn tekur þetta áfram.

Fundi slitið kl: 20:50

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hjördís Rut Jónsdóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ásta Alda Árnadóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ingibjörg Lárusdóttir